אנדרטת עוצבת סער (לטרון)

אנדרטת חטיבה 7 (עוצבת סער) הוא אתר הנצחה לזכר חללי חטיבה 7 (סער) שנפלו במערכות ישראל השונות. האתר ממוקם מזרחית למנזר לטרון לצד הריסות מבצר לטרון באזור הקרבות הראשונים של החטיבה, קרבות כיבוש משטרת לטרון (מבצע בן נון א' ובן נון ב'). מלבד האנדרטה הזאת בלטרון, נמצא אתר הנצחה לחללי החטיבה במרכז רמת הגולן.

מבנה 
האנדרטה מורכבת מרחבת בטון קטנה המוצבת מול במה מבטון ואבנים. על לוח בטון בקדמת האנדרטה נמצאים שני שלטים, האחד מתאר את קרבות החטיבה והשני מציג את סמל החטיבה. מאחורי לוח הבטון, על גבי במת האבנים מוצב עמוד בגובה 3 מטרים אשר בראשו מוצב סלע גרניט גדול שהובא מג'בל מוסא שבסיני. משמאל לעמוד, כמו גם בקדמת האנדרטה מוצבים עמודי תרנים המשמשים לאירועים והנפת דגל ישראל.האנדרטה ממוקמת על גבעה הצופה על עמק איילון, לצד הריסות מבצר לטרון ועמדה ירדנית שננטשה לאחר מלחמת ששת הימים. הגישה לאנדרטה היא בדרך עפר המקיפה את מנזר לטרון מכיוון צפון. 

בשנת 2017 פורקה האנדרטה והועברה לאתר יד לשריון.

ראו גם
 חטיבה 7
 אנדרטת עוצבת סער ברמת הגולן

קישורים חיצוניים

 אנדרטה לזכר חללי חטיבה 7, לטרון באתר "יזכור"

הערות שוליים

עוצבת סער
עוצבת סער
עוצבת סער, אנדרטה
חטיבה 7
סער